**PETZCV-19 Orvosi Információs Platform**

**COVID-19.19**

 **2020.04.11. Nagyszombat**

**Prof Molnár F Tamás (1) Dr Mestyán Gyula (2)**

1: Petz A Egyetemi Oktató Kórház, Győr. Sebészeti Osztály / PTE ÁOK Sebészeti Tanszék

2: Mikrobiológus, Pécs

Rövid szakmai információkkal támogatjuk a COVID-19 pándemiával kapcsolatos orvosi és nővéri tevékenységet. Forrásainkat kreatív szkepszissel szűrjük, most a kritikátlanság a nagyobb veszély. Célunk pusztán a tájékoztatás. A PETZCV-19-re vonatkozó javaslatokat vagy más hozzájárulást örömmel fogadunk. tfmolnar@gmail.com. MFT. MGy.

*A lényeg mára: Take Home Message / Soup of the Day*

1. **Nil nocere / Mérget nem adok, ha kérnek sem. (Hyppocrates)**
2. **„Ahogy lehet, azzal amid van, ott ahol vagy”. („Do what you can, with what you have where you are”. Idézi Harvey Cushing, 1916.)**

**A COVID-19 1310 embert betegített meg és 85 halottat hagyott máig Magyarországon**

**BEVEZETÉS:**

Akinek van ideje, annak ezt a 35 perces videot, mely AS FAUCI[[1]](#footnote-1)-val (immár 3 napos) készült interjú , szívből ajánljuk. Gyakorlatilag minden felmerülő kérdésre válaszol, és aligha van nála autentikusebb forrás. A kérdező H Bauchner pedig, a JAMA főszerkesztője.

<https://www.youtube.com/watch?v=c0cYneu-hlc>

Igazán nagy szükségünk van az interdiszciplinaritásra, túlmenően az orvoslás és az ápolástudomány együttműködésén is. A COVID19 elleni küzdelem nagy egyenlősítő. Az irányításban is mindenki profi és kívűlálló egyszerre - nem megyünk semmire egymás nélkül. A vérminták együttes vizsgálata, a „pool” - ozás (Lásd PETZCV19.18) matematikai modellen alapul. Az egyik első epidemiológiai sikertörténetben - Tífuszos Mary (1896, New York) - a statisztikusok és matematikusok a gráfelmélet megelőlegezésével adták a kulcsot. Professzor és takarítónő, katonatiszt és kukta, biztonsági őr és laboráns egymás nélkül semmire se megyünk. Az aerodinamikusoktól aligha várnánk, hogy tudásuk segít a COVID19 ellen. És mégis – modelljük alapján tudjuk, ha futunk, biciklizünk azt egymás mellett, de oldaltávot tartva tegyük, mert a tandemben épp a köhögésfelhőbe futunk bele. Bert Blocken et al. Social Distancing v2.0: During Walking, Running and Cycling. <http://www.urbanphysics.net/Social%20Distancing%20v20_White_Paper.pdf>

A közlésnek vannak gyenge pontjai, de a lényeg az együttgondolkodás[[2]](#footnote-2). Sokkal kétségesebb adatok alapján és súlyosabb következményekkel javasolnak gyógyszereket alkalmazni.

**THERAPIA**

A lélegeztetett, intubált beteg forgatása, a „pronatio”, a PETZCV19.3 számában már felhozott módszer újra figyelmet kap. A metódus itthon az 1990-es évek dereka óta ismert az ARDS-es betegek kezelésében, de széles elismertséget elsősorban személyzeti igénye miatt sose nyert. Akit az elméleti alapok érdekelnek, itt találja szép, lassú és érthető angolsággal:

<https://www.youtube.com/watch?v=FS4t5w1eCYw>

Kifejezetten a COVID19-es betegre vonatkozik ez a video, azaz a védőfelszerelésen és a megfelelő koreográfián van a hangsúly

<https://www.youtube.com/watch?v=ECdxhNFLwVo>

Az alábbi két oktató video pedig az „aranykorban” készült, amikor „csak” ARDS-es betegeket kellett forgatni, akik legfeljebb multirezisztens kórokozókkal vagy/és gombákkal küzdöttek.

<https://www.youtube.com/watch?v=E_6jT9R7WJs>

<https://www.youtube.com/watch?v=aNhC3U4k-4o>

Páli Tamás, kórházunk fő informatikusának koncepciója, hogy most még van idő proning (betegforgató) csapatokat kiképezni nálunk is, akik majd amikor 60-71 lélegeztetett betegünk lesz, protokoll szerint forgatják a betegeket. Mivel ez fizikai erőt kíván legfőképpen, műtőssegédek, férfi ápolók tudnák ezt a feladatot végezni, az intenzív szakápológárda irányítása mellett. Ahogy a rezidensek és az intenzíves nővérek, szakápolók képzése már javában folyik, annak a mintájára épülne ez a platform is.

A COVID19 okozta szepszisben a „cytokin viharban” felszabaduló mediator anyagok kiszűrésére alkalmas „vértisztító berendezések” (blood purificator) sürgősségi engedélyét adta ki az FDA a Spectra Optia Apheresis System (Terumo BCT Inc.) és a Depuro D2000 Adsorption Cartridge (Marker Therapeutics AG) készülékekre, tegnap április 10.-én.
<https://www.fda.gov/news-events/press-announcements/coronavirus-covid-19-update-fda-authorizes-blood-purification-device-treat-covid-19>

Antiviralis gyógyszerek

A vírus célpontja a tüdő, de nem kizárólag. 187 vuhani COVID-19 betegből 27.8% -nak volt myocardialis sérülése. Különös veszélyben azok vannak, akiknek cardialis anamnezise pozitiv. [Guo T et al:](https://jamanetwork.com/searchresults?author=Tao+Guo&q=Tao+Guo) Cardiovascular Implications of Fatal Outcomes of Patients With Coronavirus Disease 2019 (COVID-19). JAMA Cardiology 27 March <https://jamanetwork.com/journals/jamacardiology/fullarticle/2763845>. A  „game changer”-ként elhíresült hydroxychloroquine és a myocardium viszonya pedig korántsem felhőtlen. <https://www.livescience.com/how-coronavirus-affects-heart.html?utm_source=Selligent&utm_medium=email&utm_campaign=16467&utm_content=20200409_Coronavirus_Infographic+&utm_term=3478885&m_i=pAsqd5GZKRGKSRndF1gCirVBcxywPWWG28ReVR0qZBRz0AkSY8gJaXV_sQU7D3N1PFpt%2By8f3IeKqWrpsOOvzyitT7J9ah>

Egyebek között ezért is fontos, hogy a gyógyszerelésben az ajánlások ne rohanjanak a bizonyítékok előtt. Nil nocere. Nem igaz a „szedd be, ha nem is használ, de nem is árt” flaszterbölcsesség. Ez csak a Dr Lenkei és a Béres cseppek bankókkal bélelt palotáiban igaz.

**COVID19: tágabb horizont: periepidemiologia**

1991-ben az Első Öböl Háború idején Norman Schwartzkopf tábornok a koalíciós erők főparancsnoka nem engedte a törzse tisztjeinek, hogy TV-t nézzenek, mert nem akarta, hogy döntéseikben befolyásolják őket a helyszíni tudósítások, vágott képek és szöveg. A media gyászos szerepe a vietnami háború szomorú amerikai befejezésében ma tudományos közhely. Manapság a nagy hírcsatornák összeomlott nővérek, orvosok közelképeit, az intenzív osztály riasztó ridegségét láthatóan nagy passzióval mutató tudósításai ellen nincs mit tenni, az ömlik. Nem termelési regény optimizmusra van szükség, de ha a mediában túltengenek a vereség képei, az összeomlásról szóló egyébként hiteles beszámolók, akkor önbeteljesítő jóslat lesz az eredmény. Nincs olyan drámai jelző, aminél másnap ne jelenne meg erősebb: angolul, olaszul, magyarul egyre megy. A „body-bag-count” (NB: ez a kifejezés is 1968-ban született) – általános érvvé vált, mintha a vírusnak volna pártállása. Nincs. Kedvenc tartózkodási helye azonban van: a szociális és idősotthon. Skócia privát idősotthonainak felében arat. <https://www.bbc.com/news/uk-scotland-52246860>

1. Az USA „[National Institute of Allergy and Infectious Diseases](https://en.wikipedia.org/wiki/National_Institute_of_Allergy_and_Infectious_Diseases)” (NIAID) igazgatója 1984 óta. 2020 Januárjától Donald [Trump elnök](https://en.wikipedia.org/wiki/Presidency_of_Donald_Trump) alatt a [White House Coronavirus Task Force](https://en.wikipedia.org/wiki/White_House_Coronavirus_Task_Force) tagja. A „klorokin-adás-láz” egyik fő ellenzője, a megalapozatlan gyógyszeralkalmazások elleni álláspont határozott képviselője. A HIV/AIDs korszak meghatározó immunológusa, tudósa. [↑](#footnote-ref-1)
2. h[ttps://www.businessinsider.com/backlash-coronavirus-simulation-medium-said-runners-need-32-feet-distance-2020-4?utm\_medium=social&utm\_source=facebook.com&utm\_campaign=sf-bi-science](https://www.businessinsider.com/backlash-coronavirus-simulation-medium-said-runners-need-32-feet-distance-2020-4?utm_medium=social&utm_source=facebook.com&utm_campaign=sf-bi-science) [↑](#footnote-ref-2)